เส้นขนมจีนบีบสด เป็นเส้นเล็กๆ ทานง่าย ม้วนเป็นก้อนกลม ในหนึ่งชุดจะได้ทั้งหมด 6 ก้อน จะนั่งทานที่ร้านหรือว่าสั่งกลับบ้านก็ได้ มีน้ำยาให้เลือก 2 ชนิด น้ำยาป่า และน้ำยากระทิ ทั้งสองแบบทางร้านจัดเต็มถึงเครื่องเข้มข้นมาก หรือจะสั่งลูกชิ้นปลาลวกมาทานแก้เผ็ด ไข่ต้มก็มีไว้บริการ

ร้านนี้ย้ายมาจากหน้าโรงงานน้ำตาลเอราวัณ มาอยู่ตรงข้ามไปรษณีย์นากลาง การจัดร้านและเครื่องเคียงต่างๆ เน้นความสะอาดเป็นหลัก เส้นขนมจีนห่อด้วยพลาสติกป้องกันฝุ่น ผักสดต่างๆ แช่เย็นในตู้ปิดมิดชิด